text: Stormrådet fik signal om stormfald
  17 december 2013 kl. 14.54
  Et samråd tirsdag eftermiddag på Christiansborg om stormfald sendte et kraftig signal til Stormrådet om at genoverveje, hvorvidt stormen over Danmark den 28. oktober kan udløse erstatning til skovejere i særlig hårdt ramte områder.
  Det var Venstres Hans Chr. Schmidt fra Vojens, der havde bedt Erhvervs- og Vækstminister Henrik Sass Larsen redegøre for hvorfor stormen over Danmark den 28. oktober ikke anses som stormfald i stormfaldslovens betydning.
  - Signalet til Stormrådet er tydelig - men det er selvfølget rådet selv, der suverænt træffer afgørelsen, siger Hans Chr. Schmidt til TV SYD efter samrådet.
  Stormrådet holder næste møde den 16. januar.
  